Noochm neggschde Uffwache  e Woch speeder  hawwich erfahre, dass se mich inzwische noch emol unnersuucht hänn, dass ich im EEG awwer absolut kä(n) Ausschlääch mäh hett, dass moi Härn klinisch dot wär. Die Doris war do, hot gschnippst un hot märrs Gsicht gedätschelt. Seitdem war se nimmi se sähne. Die Owwerscheschder hot mol änner annere erklärt, sie kännt däss schunn vestehje, dass so e jungi Fraa nät näwer me Kribbel läwe wollt, näwer me Kribbel, wu nix mäh regischtriert, wu immer gradaus guckt.  Ich hett uffspringe un re uffs Maul schlache meeche. Schunscht is se ganz nett, die Owwerschweschder.